Massiel

Η Μαρία δε λος Άνχελες Φελίσα Σανταμαρία Εσπινόσα (María de los Ángeles Felisa Santamaría Espinosa, γεννήθηκε στις 2 Αυγούστου 1947), γνωστή με το καλλιτεχνικό της ψευδώνυμο Massiel, είναι Ισπανίδα τραγουδίστρια της ποπ (pop). Κέρδισε τον διαγωνισμό τραγουδιού της Eurovision το 1968 στο Λονδίνο με το τραγούδι "La, la, la", επικρατώντας της διοργανώτριας χώρας, που εκπροσωπήθηκε από τον Βρετανό τραγουδιστή της ποπ Κλιφ Ρίτσαρντ με το τραγούδι "Congratulations". Αποφάσισε να εγκαταλείψει τη μουσική της καριέρα το 1996, όμως κυκλοφόρησε άλλο ένα άλμπουμ την επόμενη χρονιά και άλλο ένα το 2007, μαζί με δύο νέες εκδόσεις της από άλμπουμ της που κυκλοφόρησαν τη δεκαετία του '70.

 Η Massiel γεννήθηκε στη Μαδρίτη. Ο πατέρας της, Εμίλιο Σανταμαρία, καταγόταν από την Αστούριας και ήταν καλλιτεχνικός πράκτορας. Αυτό είχε ως αποτέλεσμα να έρθει σε επαφή πολύ νωρίς με το τραγούδι και να αποφασίσει να γίνει τραγουδίστρια, τραγουδοποιός και ηθοποιός. Οι πρώτες της δισκογραφικές δουλειές κυκλοφόρησαν το 1966: Di que no, No sé porqué, Llueve, No comprendo, Y sabes qué vi, Rufo el pescador, Aleluya και El era mi amigo. Με το τραγούδι Rosas en el mar, σε στίχους του φίλου της, του Λουίς Εντουάρντο Άουτε το 1967, καθιερώθηκε ως τραγουδίστρια στην Ισπανία και στη Λατινική Αμερική. Το 1967 έπαιξε στην ταινία Vestida de novia. Στις 29 Μαρτίου 1968 ζητήθηκε από την Massiel να αντικαταστήσει τον Ζοάν Μανουέλ Σεράτ ως τη συμμετοχή της Ισπανίας. Ο Σεράτ σκόπευε να ερμηνεύσει το τραγούδι του στα καταλανικά, όμως το δικτατορικό καθεστώς του Φράνκο δεν το επέτρεψε, επιμένοντας να ερμηνευτεί στα ισπανικά. Έτσι, η Massiel επέστρεψε στην Ισπανία (από το Μεξικό όπου βρισκόταν και σε διάστημα 9 ημερών ηχογράφησε το τραγούδι σε πολλές γλώσσες και το ερμήνευσε στον τελικό του διαγωνισμού στο Λονδίνο, στις 6 Απριλίου). Το τραγούδι κέρδισε με διαφορά ενός βαθμού το φαβορί, που ήταν το "Congratulations" με ερμηνευτή τον Κλιφ Ρίτσαρντ για το Ηνωμένο Βασίλειο. Η Μασιέλ τραγούδησε το τραγούδι "La, la, la", που έγραψαν οι Ραμόν Αρκούσα και Μανουέλ ντε λα Κάλβα. Σε ένα ντοκιμαντέρ του 2008 που προβλήθηκε από το κανάλι La Sexta η Ισπανική τηλεοπτική εταιρεία TVE κατηγορήθηκε για δωροδοκία των κριτών με διαταγή του δικτάτορα Φράνκο. Τελικά, η Μασιέλ μαζί με τον δημοσιογράφο Ινίγο, ο οποίος έκανε λόγο για παρερμηνεία των γραφομένων του, κατηγόρησαν το ισπανικό κανάλι ότι κατασκεύασε το σκάνδαλο. Τα επόμενα χρόνια έπαιξε ως ηθοποιός κυρίως στο θέατρο. Ηχογράφησε ξανά το τραγούδι "La, la, la" το 1997 σε ρυθμό χιπ χοπ και με ισπανικά κρουστά και φωνητικά από άλλους τραγουδιστές. Το 1998, εμφανίστηκε στην ταινία Cantando a la Vida. Το 2001 τραυματίστηκε από την πτώση της από τον δεύτερο όροφο του διαμερίσματός της, κάτι που απέδωσε η ίδια στο ότι είχε πάει να κλείσει τα παντζούρια, αν και πληροφορίες την ήθελαν μεθυσμένη. Το 2005 εμφανίστηκε στην εκδήλωση για τα 50χρονα της Eurovision και τραγούδησε το άσμα που την έκανε διάσημη σε όλο τον κόσμο. Το 2012 πρωταγωνίστησε στην ισπανική παραγωγή "Follies" σε σκηνοθεσία του Μάριο Γκας. 1966 "Di que no" 1966 "Él era mi amigo"/"Sé que ries al pensar" 1967 "Rosas en el mar" #1 Mexico 1967 "Aleluya Nº1" #1 Mexico 1967 "La moza de los ojos tristes"/"Mirlos, molinos y sol" 1968 "La La La"/"Pensamientos, sentimientos" 1968 "La La La (German version)" International 1968 "La La La"/Pensamientos, sentimientos" International 1968 "La La La"/"He gives me love (La La La English version)" International 1968 "La La La"/"Las estrellas lo sabrán" International 1968 "La La La"/"Rosas en el mar" International 1968 "Deja la flor"/"Sol de medianoche" 1968 "Las rocas y el mar"/"Vida y muerte" 1968 "Niños y hombres"/"A espaldas de mi pueblo" 1969 "Amén"/"Ay volar" 1970 "Cantan las sirenas"/"Canciones" 1970 "Detrás de la montaña"/Viejo marino" 1971 "Dormido amor" 1972 "Balada de Maria Sanders"/Balada de la comodidad" 1973 "Rompe los silencios"/"Corriendo, corriendo" 1977 "Tu me preguntas si soy feliz"/"Para vivir" 1981 "El Noa Noa"/"El Amor" 1982 "Eres/De 7 a 9" 1982 "Tiempos difíciles"/"Loca" 1983 "Marinero"/"Otra mujer" 1983 "Brindaremos por él"/"Ay la nena" 1983 "Más fuerte"/"Basta de peleas" 1984 "Acordeón" 1984 "Voy a empezar de nuevo"/"Te fuiste" 1985 "Vaca pagana"/"Popurrí" 1985 "Rosas en el mar" 1985 "Qué más quisiera yo" 1986 "Volverán"/"Hoy me he propuesto pensar en ti" 1986 "Lo que cambie por ti"/"Poco después de las 12 de un 20 de marzo" 1990 "Ese es mi pueblo" 1966 EP "Di que no" 1968 BSO "Cantando a la vida" 1970 Massiel en México 1972 Baladas de Bertolt Brecht 1972 Lo mejor de Massiel 1975 Viva 1976 Carabina 30-30 1977 Alineación 1981 Tiempos difíciles 1982 Rosas en el mar 1983 Corazón de hierro 1984 Sola en libertad 1985 Massiel en Des...Concierto 1986 Desde dentro 1990 Deslices 1997 Desátame 1997 Autoretrato: Lo mejor de Massiel 1998 Grandes Éxitos 1999 Todas sus grabaciones en Polydor (1976–1977) 2003 Sus primeros años (1966–1975) 2 CD's 2007 Massiel canta a Bertolt Brecht (CD + Book) 2008 Sus álbumes The Ye-Ye Girls Website 'Cantando a la Vida' on the Internet Movie Database Information on Massiel's near-fatal fall from a second-floor window (Ισπανικά)